CELEX: 62015CN0247
Language: mt
Date: 2015-05-27 00:00:00
Title: Kawża C-247/15 P: Appell ippreżentat fis-27 ta’ Mejju 2015 minn Maxcom Ltd mis-sentenza mogħtija mill-Qorti Ġenerali (Is-Seba’ Awla) fid-19 ta’ Marzu 2015 fil-Kawża T-412/13, Chin Haur Indonesia, PT vs Il-Kunsill tal-Unjoni Ewropea

10.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/8
            
         Appell ippreżentat fis-27 ta’ Mejju 2015 minn Maxcom Ltd mis-sentenza mogħtija mill-Qorti Ġenerali (Is-Seba’ Awla) fid-19 ta’ Marzu 2015 fil-Kawża T-412/13, Chin Haur Indonesia, PT vs Il-Kunsill tal-Unjoni Ewropea
   (Kawża C-247/15 P)
   (2015/C 262/10)
   Lingwa tal-kawża: l-Ingliż
   
      Partijiet
   
   
      Appellanti: Maxcom Ltd (rappreżentanti: L. Ruessmann, avukat, J. Beck, Solicitor)
   
      Partijiet oħra fil-proċedura: Chin Haur Indonesia, PT; il-Kunsill tal-Unjoni Ewropea; il-Kummissjoni Ewropea
   
      Talbiet
   
   
               —
            
            
               tiddeċiedi li l-appell huwa ammissibbli u fondat;
            
         
               —
            
            
               tannulla s-sentenza tal-Qorti Ġenerali dwar it-tieni parti tal-ewwel motiv;
            
         
               —
            
            
               tiċħad fl-intier tiegħu l-ewwel motiv tar-rikorrenti fl-ewwel istanza;
            
         
               —
            
            
               tikkundanna lir-rikorrenti fl-ewwel istanza għall-ispejjeż sostnuti mill-appellanti fil-kuntest tal-appell u tal-intervent tagħha quddiem il-Qorti Ġenerali.
            
         
      Aggravji u argumenti prinċipali
   
   Insostenn tal-appell tagħha, l-appellanti tressaq l-argumenti li ġejjin.
   
               —
            
            
               Huwa manifestament b’mod żbaljat li l-Qorti Ġenerali iddeċidiet li, konformement mal-Artikolu 13(1) tar-Regolament Bażiku (1), il-Kunsill ma setax jikkonkludi fuq l-eżistenza ta’ trażbord magħmul mir-rikorrenti fl-ewwel istanza abbażi tal-fatt (i) li ma kinitx produttriċi Indoneżjana ġenwina u (ii) li ma wettqitx operazzjonijiet ta’ mmuntar li jeċċedu l-limiti stabbiliti fl-Artikolu 13(2) tar-Regolament Bażiku.
            
         
               —
            
            
               Sussidjarjament, l-annullament tar-Regolament Nru 501/2013 (2) sa fejn jikkonċerna lir-rikorrenti fl-ewwel istanza ma huwiex iġġustifikat, anki jekk il-konklużjonijiet tal-Kunsill dwar l-eżistenza ta’ trażbord huma żbaljati, peress li l-Qorti Ġenerali kkonfermat li r-rikorrenti fl-ewwel istanza kienet wettqet operazzjonijiet ta’ mmuntar li ma jaqbżux il-limiti stabbiliti fl-Artikolu 13(2) tar-Regolament Bażiku u kkonfermat ukoll l-eżistenza tal-kriterji l-oħra kollha rikjesti għal rifjut ta’ għoti lir-rikorrenti fl-ewwel istanza ta’ eżenzjoni mill-miżuri kontra l-evażjoni.
            
         
      (1)  Regolament tal-Kunsill (KE) Nru1225/2009, tat-30 ta’ Novembru 2009, dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU L 343, p. 51).
   
      (2)  Regolament ta’ Implimentazzjoni tal-Kunsill (UE) Nru 501/2013, tad-29 ta’ Mejju 2013, li jestendi d-dazju antidumping definittiv impost mir-Regolament ta’ Implimentazzjoni (UE) Nru 990/2011 fuq importazzjonijiet ta’ biċikletti li joriġinaw mir-Repubblika Popolari taċ-Ċina għal importazzjonijiet ta’ biċikletti kkunsinjati mill-Indoneżja, mill-Malasja, mis-Sri Lanka u mit-Tuneżija, kemm jekk iddikjarati bħala li joriġinaw fl-Indoneżja, il-Malasja, is-Sri Lanka u t-Tuneżija kif ukoll jekk le (ĠU L 153, p. 1).